Цунах дозуш а доцуш, ша къаьстина дIадоьдуш ду динна тIехь долу декъадалар. Шаьш тIарикъатан некъа тIехь лоруш болу Хьаьжин мурдаш цхьана агIор, шаьш сийдолчу салафийн некъа тIехь лоруш болу, халкъалахь шайх вахабиташ олуш болу консервативан бусалбанаш вукху агIор, цул сов, хьабашин идеологина тIехь, йовмал къиямат тIедаллалца бусалбанна, керистанна юккьехь тIом хир бу, бакъболу бусалбанаш гIазотехь хила беза боху тоба, иштта дIа масех кхин а.